

REPUBLIKA HRVATSKA

SPLITSKO-DALMATINSKA ŽUPANIJA

OPĆINA GRADAC

JEDINSTVENI UPRAVNI ODJEL

KLASA: 112-03/20-01/03

URBROJ: 2147-04-03/1-20-1

Gradac, 13. ožujka 2020. godine

Na temelju članka 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08,61/11,04/18 i 112/19) i Pravilnika o poslovanju Vlastitog pogona Općine Gradac („Službeni glasnik“ broj 02/19) pročelnica Jedinstvenog upravnog odjela Općine Gradac raspisuje

**O G L A S**

**za prijam u službu u Vlastiti pogon Općine Gradac**

**na određeno vrijeme**

**KOMUNALNI RADNIK – na određeno vrijeme na šest mjeseci uz obvezni probni rad od 2 mjeseca, a radi obavljanja poslova čiji se opseg privremeno povećao:**

**1 izvršitelj na puno radno vrijeme,**

Riječi i pojmovi u ovom oglasu, koji imaju rodno značenje, odnose se jednako na muški i ženski rod, neovisno u kom rodu su navedeni. Kandidati moraju ispunjavati uvjete za prijam u službu, kako slijedi:

Opći uvjeti za prijem u službu:

* Punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta.

Osim općih uvjeta koji su propisani člankom 12. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08,61/11,04/18 i 112/19) kandidat mora ispunjavati i sljedeće posebne uvjete:

* Niža stručna sprema,
* osnovna škola.

Prednost će imati kandidati koji imaju najmanje jednu godinu iskustva na komunalnim poslovima održavanja javnih površina.
U službu ne mogu biti primljene osobe za koje postoje zapreke iz članka 15 i 16.  Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08,61/11,04/18 i 112/19).
Na oglas se pod ravnopravnim uvjetima mogu javiti osobe oba spola.

Uz prijavu na oglas potrebno je priložiti:

* životopis,
* presliku osobne iskaznice ili domovnice,
* dokaz o stečenoj stručnoj spremi (presliku svjedodžbe),
* uvjerenje nadležnog suda da se protiv kandidata/kandidatkinje ne vodi kazneni postupak (ne starije od 6 mjeseci),
* dokaz o dosadašnjem radnom iskustvu(elektronički zapis sa HZMO ili potvrda HZMO),
* vlastoručno potpisanu izjavu da ne postoje zapreke iz članka 15. i 16. naprijed navedenog Zakona.

Uvjerenje o zdravstvenoj sposobnosti za obavljanje poslova dostavlja izabrani kandidat po obavijesti o izboru, a prije donošenja  rješenja o prijmu u službu.
Ako kandidat ostvaruje pravo na prednost pri zapošljavanju prema posebnom zakonu, dužan je u prijavi na oglas pozvati se na to pravo, dostaviti ispravu iz koje je razvidno to pravo, pri čemu se napominje da takvi kandidati  imaju  prednost u odnosu na ostale kandidate samo pod jednakim uvjetima.
Navedeni dokazi prilažu se u izvorniku ili preslici koja ne treba biti ovjerena, a prije izbora kandidat/kandidatkinja će predočiti izvornik.
Urednom prijavom smatrat će se ona prijava koja sadrži sve podatke i priloge navedene u ovom oglasu. Nepotpune i nepravovremene prijave neće se razmatrati.

Prijave s potrebnom dokumentacijom o ispunjavanju uvjeta iz oglasa podnose se u roku od 8 dana od objave oglasa na službenim stranicama Hrvatskog zavoda za zapošljavanje, Ispostava Makarska, osobno ili poštom na adresu: Općina Gradac, Stjepana Radića 3, 21330 Gradac s naznakom „**Za prijam u službu Vlastiti pogon na radno mjesto Komunalni radnik na određeno vrijeme na puno radno vrijeme– ne otvaraj“.**

O rezultatima oglasa kandidati će biti pisano obaviješteni u zakonskom roku.
Za kandidate/kandidatkinje prijavljene na oglas koji ispunjavaju formalne uvjete provest će se testiranje radi provjere znanja i sposobnosti bitnih za obavljanje poslova radnog mjesta za koje se natječu. Ukoliko kandidat ne pristupi testiranju smatra se da je povukao prijavu na oglas.
Mjesto i vrijeme održavanja prethodne provjere znanja i sposobnosti kandidata objavit će se na web-stranici Općine Gradac i na oglasnoj ploči najmanje 5 (pet) dana prije održavanja provjere.
Opis poslova i podaci o plaći radnog mjesta koje se popunjava objavljeni su na web-stranici Općine Gradac [www.opcinagradac.hr](http://www.opcinagradac.hr/)

PROČELNICA JUO

Jarmila Tomić

DOSTAVITI:

* Hrvatski zavod za zapošljavanje (na objavu)
* Oglasna ploča Općine Gradac
* Web stranica Općine Gradac